પેઢી દર પેઢી વિચારો બદલાય, બદલાવા પણ જોઈએ. વિચારોની સાથે એને અમલ કરવાની રીત પણ બદલાશે, વર્તન બદલાતું-સુધરતું જશે. ગઈકાલની જનરેશને આજની જનરેશનને જેવી છે એવી સ્વીકારવી રહી, વહેલા-મોડી સ્વીકારવી પડશે. એવી જ રીતે આવતી જનરેશન પણ આજની જનરેશનથી અલગ હોવાની જ છે. જો ‘એ ખરા અર્થમાં અયોગ્ય દિશામાં ન હોય તો’ એને પણ જેવી હોય એવી જ આજની જનરેશને સ્વીકારવી પડશે, માનવી પડશે. સહજતાથી, સરળતાથી એમાં ભળી જવું પડશે. એવું હું અંગત રીતે માનું છું. આ દરેક બાબતે બીજાના વિચારો અલગ હોઈ શકે. જેને હું રોકી ન શકું. પરંતુ દરેકે સત્યને સ્વીકારવા લગી પહોંચવું તો પડશે જ ને?